22/05/2014 | Administración LocalMunicipal
Ferrol
Urbanismo. Inspección e Disciplina
Edito notificación a don Gerardo Codesal Aboy, Ricardo Fernando Codesal Aboy e herdeiros de José Antonio Codesal Aboy. Expediente OE 9/14 San Francisco 8.

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 16.04.2014 que resolve a orde de execución OE 9/14, xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Ordenar a don Paulo Eduardo Onivenis Camporro, don Johan Fernando Fernandez de Troconiz Fawaz, aos Herdeiros de José Antonio Codesal Aboy e a don Manuel Jesús Codesal Aboy propietarios do inmoble sito na rúa San Francisco núm.8 para que, no prazo de 15 días, achegue o proxecto técnico para proceder á realización das actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes na revisión da estabilidade de muros (colindantes e de fachada), así como o estado do revestimento cara ao numero 10 da rúa, indicando as obras necesarias para a súa consolidación, e no seu caso, para os reforzos se fosen precisos. Logo da limpeza da fachada principal deberase proceder ao seu pintado. Para a realización destas obras deberá axustarse ás condicións que se lle fixan na resolución de Patrimonio e que se transcribiron no punto cuarto da parte dispositiva. SEGUNDO- Apercibir ao interesado que de non cumprimentar a orde descrita no parágrafo anterior, no prazo indicado, e a orde descrita no decreto de 24.01.2014 relativo á retirada dos elementos con perigo de caída e proceder á limpeza de muros e interior da edificación, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. CUARTO.- Solicitar ao Rexistro da Propiedade a práctica da anotación marxinal da resolución do presente expediente OE 9/14 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. Contra esta resolución que é definitiva en vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Guillermo Evia Pérez